stanford-oval/wikipedia huggingface dataset:
กระถินณรงค์
ประโยชน์

กระถินณรงค์เป็นไม้โตเร็ว นิยมปลูกเพื่อนำไปใช้ประโยชน์ได้หลายอย่าง นอกจากการใช้เป็นพืชเบิกนำในการปลูกป่าในพื้นดินเสื่อมโทรมได้ดีแล้ว ยังใช้ตัดฟันเป็นไม้ฟืนเชื้อเพลิง ซึ่งมีการวิจัยโรงไฟฟ้าชีวมวล เพื่อใช้ไม้กระถินณรงค์เป็นเชื้อเพลิง และประโยชน์อื่น ๆ เช่นเผาถ่าน ทำเฟอร์นิเจอร์ และเป็นวัตถุดิบสำหรับอุตสาหกรรมเยื่อกระดาษได้ด้วย
ประโยชน์ > การศึกษาวิจัย

สถานีวนวัฒนวิจัยสะแกราช ศึกษาวิจัยเพื่อพัฒนาปรับปรุงพันธุ์ไม้กระถินณรงค์มาตั้งแต่ปี พ.ศ. 2537 โดยใช้วิธีการผสมข้ามสายพันธุ์ระหว่าง กระถินณรงค์ 3 สายพันธุ์ ได้แก่
สายพันธุ์ Nort-hern territory ซึ่งมีลักษณะเด่นสามารถทนต่อสภาพแห้งแล้งได้ดี
สายพันธุ์ ควีนส์แลนด์ มีลักษณะลำต้นเปลาและตรง
สายพันธุ์ ปาปัวนิวกินี มีผลผลิตมวลชีวภาพสูงที่สุด
เพื่อมุ่งหวังให้เป็นไม้โตเร็วทางเลือกใหม่แก่เกษตรกรทดแทนการปลูกยูคาลิปตัส
แหล่งข้อมูลอื่น

กระถินณรงค์ Acacia auriculiformis Cunn., ส่วนปลูกป่าภาคเอกชน กรมป่าไม้, คลังข้อมูลเก่าเก็บจากแหล่งเดิมเมื่อ 25 สิงหาคม 2007
| --- | --- |
การแยกแยะหน่วยอนุกรมวิธาน:  Wikidata: Q2673522  Wikispecies: Acacia auriculiformis  APDB: 67394  BioLib: 192542  EoL: 639977  EPPO: ACAAF  FloraBase: 44543  FNA: 200011845  FoC: 200011845  GBIF: 2981001  GRIN: 781  iNaturalist: 52445  IPNI: 469784-1  IRMNG: 10763823  ITIS: 182096  IUCN: 19891902  NCBI: 205027  NZOR: dfe348c1-c3dc-442b-b139-caea2a84a971  PfaF: auriculiformis Acacia auriculiformis  Plant List: ild-19892  PLANTS: ACAU  Plazi: D73BB7F8-E2B5-ECCF-5DB8-820BCC9E3367  POWO: urn:lsid:ipni.org:names:469784-1  Tropicos: 13023667  uBio: 4953005  ZooBank: F608F211-AD0D-49CB-9E3E-C6D43B6E4771
บรรจุภัณฑ์ชนิดอ่อนขนาดใหญ่

บรรจุภัณฑ์ชนิดอ่อนขนาดใหญ่
บรรจุภัณฑ์ชนิดอ่อนขนาดใหญ่ หรือ บิ๊กแบ็ก หรือ บัลก์แบ็ก (อังกฤษ: Flexible Intermediate Bulk Container ย่อ: FIBC, big bag หรือ bulk bag) เป็นบรรจุภัณฑ์มาตรฐานขนาดใหญ่สำหรับเก็บและขนส่งผลิตภัณฑ์แห้งที่ไหลได้ ตัวอย่างเช่น ทราย ปุ๋ย และพลาสติกเม็ดเล็ก ๆ
บิ๊กแบ็กพบทำจากพอลีเอทีลีนหรือพอลีโพรพีลีนสานหนามากที่สุด มีทั้งแบบเคลือบผิวและไม่เคลือบผิว มักมีขนาดเส้นผ่านศูนย์กลางประมาณ 110 เซนติเมตร และมีความสูงหลายขนาดตั้งแต่ 100 ถึง 200 เซนติเมตร ปกติรับน้ำหนักได้ประมาณ 1,000 กิโลกรัม แต่บรรจุภัณฑ์ที่ใหญ่กว่าสามารถเก็บได้มากกว่านั้น บิ๊กแบ็กเฉลี่ยที่ทำขึ้นเพื่อขนส่งของหนักหนึ่งตันมีน้ำหนักระหว่าง 5-7 ปอนด์
บรรจุภัณฑ์ชนิดอ่อนขนาดใหญ่นิยามว่าเป็น intermediate bulk container ที่มีตัวทำมาจากเส้นใยยืดหยุ่น มีคุณสมบัติ ไม่สามารถถือได้ด้วยมือเมื่อบรรจุแล้ว, ตั้งใจใช้กับการขนส่งวัตถุแข็งในรูปผง เกล็ดหรือเม็ดเล็ก ๆ, ไม่ต้องการการบรรจุเพิ่มเติม, ออกแบบมาเพื่อให้ยกขึ้นโดยจับส่วนบนสุดโดยอุปกรณ์อย่าง lift loop หรือ strap
บรรณาธิการบริหาร

บรรณาธิการบริหาร (อังกฤษ: executive editor) หรือ บรรณาธิการใหญ่ (อังกฤษ: editor in chief) เป็นบรรณาธิการหลักของสิ่งตีพิมพ์หนึ่ง ๆ โดยเป็นผู้รับผิดชอบสูงสุดในด้านการดำเนินการและนโยบาย นอกเหนือจากนั้น บรรณาธิการบริหารยังต้องมอบหมายหน้าที่ให้แก่เจ้าหน้าที่เช่นเดียวกับรักษาเวลาที่จะทำให้งานออกมาเสร็จทันเวลา บรรณาธิการบริหารมักใช้กับหนังสือพิมพ์ นิตยสาร หนังสือรุ่น และรายการข่าวทางโทรทัศน์ และยังสามารถหมายความถึงวารสารวิชาการ โดยบรรณาธิการจะเป็นผู้ตัดสินใจว่าต้นฉบับที่ส่งเข้ามานั้นต้นฉบับใดจะได้รับการตีพิมพ์เป็นบทความในวารสาร การตัดสินใจดังกล่าวเกิดขึ้นหลังจากได้รับข้อมูลจากผู้ทบทวน ซึ่งได้รับเลือกตามทักษะความชำนาญในแต่ละด้าน
บทบรรยายใต้ภาพ

ภาพยนตร์พร้อมบทบรรยายใต้ภาพในภาษาอังกฤษ (เครื่องหมายยัติภาคใช้สำหรับผู้พูดที่เป็นคนละคนกัน)
บทบรรยายใต้ภาพ (อังกฤษ: subtitle)  คือ ข้อความบรรยายหรือคำบรรยายที่ได้มาจากการถอดความหรือการแปลบทพูดจากจอภาพที่แสดงเหตุการณ์ต่าง ๆ เช่น รายการโทรทัศน์ ภาพยนตร์ เกม วิดีโอ เป็นต้น โดยทั่วไปมักถูกแสดงไว้บริเวณส่วนล่างของจอภาพ แต่สามารถเปลี่ยนตำแหน่งได้ตามความเหมาะสมของผู้จัดทำ
ดูเพิ่ม

คำบรรยายแบบซ่อนได้
ทะเลขาว

บทความนี้เกี่ยวกับทางน้ำเข้าของทะเลแบเร็นตส์ สำหรับศัพท์อักเดนิซ (ทะเลขาว) ในภาษาตุรกี ดูที่ ทะเลเมดิเตอร์เรเนียน สำหรับส่วนของทะเลเมดิเตอร์เรเนียนที่มีชื่อว่าทะเลขาวในภาษากลุ่มสลาฟใต้บางภาษา ดูที่ ทะเลอีเจียน
| ทะเลขาว |
| --- | --- |
ทะเลขาว

ที่ตั้ง: ยุโรปตะวันออก
พิกัด: 65°30′N 37°30′E﻿ / ﻿65.500°N 37.500°E﻿ / 65.500; 37.500
ชนิด: ทะเล
ประเทศในลุ่มน้ำ: ประเทศรัสเซีย

พื้นที่พื้นน้ำ: 90,000 ตารางกิโลเมตร (34,700 ตารางไมล์)
ความลึกโดยเฉลี่ย: 60 เมตร (197 ฟุต)
ความลึกสูงสุด: 340 เมตร (1,115 ฟุต)

อ้างอิง: 
ทะเลขาว (รัสเซีย: Белое море, อักษรโรมัน: Beloye more; คาเรเลียและฟินแลนด์: Vienanmeri, แปลตรงตัว 'ทะเลดวินา Sea'; เนเนตส์: Сэрако ямʼ, อักษรโรมัน: Serako yam; อังกฤษ: White Sea) เป็นทางน้ำเข้าตอนใต้ของทะเลแบเร็นตส์ที่ตั้งในบริเวณชายฝั่งตะวันตกเฉียงเหนือของประเทศรัสเซีย ล้อมรอบด้วยคาเรเลียทางตะวันตก คาบสมุทรโคลาทางเหนือ และคาบสมุทรคานินทางตะวันออก ทะเลขาวทั้งหมดอยู่ภายใต้อธิปไตยของรัสเซียและถือเป็นส่วนหนึ่งในน่านน้ำภายในของรัสเซีย ส่วนในด้านเขตบริหาร ทะเลขาวถูกแบ่งระหว่างแคว้นอาร์ฮันเกลสค์ แคว้นมูร์มันสค์ และสาธารณรัฐคาเรเลีย
ทะเลขาวเป็นหนึ่งใน 4 ทะเลที่ตั้งชื่อตามชื่อสี ส่วนอีกสามทะเลคือ ทะเลดำ ทะเลแดง และทะเลเหลือง
แหล่งข้อมูลอื่น

Portrait of the White Sea offered by the Baltic Sea Portal เก็บถาวร 13 สิงหาคม 2009 ที่ เวย์แบ็กแมชชีน
"White Sea" . Collier's New Encyclopedia. 1921.
"White Sea" . The New Student's Reference Work . 1914.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  เยอรมนี  อิสราเอล  สหรัฐ  เช็กเกีย
บทนิยามเวียนเกิด

บทนิยามเวียนเกิด (อังกฤษ: recursive definition) หรือบทนิยามแบบอุปนัย (อังกฤษ: inductive definition) เป็นคณิตตรรกศาสตร์และวิทยาการคอมพิวเตอร์ที่ใช้นิยามสมาชิกในเซตหนึ่งในพจน์สมาชิกอื่นในเซต
บทนิยามเวียนเกิดของฟังก์ชันนิยามค่าของฟังก์ชันสำหรับค่าป้อนเข้าบางค่าในพจน์ค่าของฟังก์ชันเดิมสำหรับค่าป้อนเข้าอื่น ตัวอย่างเช่น ฟังก์ชันแฟกทอเรียล n! นิยามด้วยกฎดังนี้
บทนิยามนี้สมเหตุสมผลสำหรับทุก n เพราะการเวียนกลับสุด้ายจะถึงกรณีฐาน 0 บทนิยามนี้อาจยังคิดได้เป็นการให้กระบวนงานอธิบายการสร้างฟังก์ชัน n! โดยเริ่มจาก n = 0 แล้วต่อไปเป็น n = 1, n = 2, n = 3 เป็นต้น
ทฤษฎีบทเวียนเกิดระบุว่า บทนิยามดังนี้นิยามฟังก์ชันหนึ่ง ข้อพิสูจน์ใช้การอุปนัยทางคณิตศาสตร์
บทนิยามแบบอุปนัยของเซตอธิบายสมาชิกในเซตในพจน์สมาชิกอื่นในเซต ตัวอย่างเช่น บทนิยามหนึ่งของเซต N ของจำนวนธรรมชาติเป็นดังนี้
1 อยู่ใน N.
หากสมาชิก n อยู่ใน N แล้ว n+1 อยู่ใน N
N เป็นส่วนร่วมของทุกเซตที่เป็นไปตามข้อ (1) และ (2)
มีเซตจำนวนมากที่เป็นไปตามข้อ (1) และ (2) ตัวอย่างเช่นเซต {1, 1.649, 2, 2.649, 3, 3.649, ...} เข้าได้กับบนิยาม ทว่า เงื่อนไข (3) เจาะจงเซตจำนวนธรมชาติโดยตัดสมาชิกภายนอก
คุณสมบัติของฟังก์ชันและเซตที่นิยามเวียนเกิดสามารถพิสูจน์ได้โดยหลักการอุปนัยซึ่งเป็นไปตามบทนิยามเวียนเกิด ตัวอย่างเช่น บทนิยามของจำนวนธรรมชาติที่แสดงในที่นี้ส่อความหลักการอุปนัยทางคณิตศาสตร์สำหรับจำนวนธรรมชาติ คือ หากคุณสมบัติเข้าได้กับจำนวนธรรมชาติ 0 และคุณสมบัติเข้าได้กับ n+1 ต่อเมื่อเข้าได้กับ n แล้วคุณสมบัติจะเข้าได้กับทุกจำนวนธรรมชาติ
บรรณานุกรม

P. Aczel (1977), "An introduction to inductive definitions", Handbook of Mathematical Logic, J. Barwise (ed.),
กองกำลังป้องกันติมอร์-เลสเต

| กองกำลังป้องกันติมอร์-เลสเต |
| --- | --- |
Falintil-Forças de Defesa de Timor Leste
ตราราชการของกองกำลังป้องกันติมอร์-เลสเต
ก่อตั้ง: ค.ศ. 2001
เหล่า:  กองทัพบก   กองทัพเรือ   กองทัพอากาศ   ตำรวจแห่งชาติ 
กองบัญชาการ: ดิลี
ผู้บังคับบัญชา
ประธานาธิบดี: ตาอูร์ มาตัน รูอัก
รัฐมนตรีว่าการกระทรวงกลาโหม: Cirilo José Cristovão
ผู้บัญชาการกองกำลังป้องกัน: พลตรี Lere Anan Timor
กำลังพล
ประชากร วัยบรรจุ: 299,008 ชาย, อายุ 16–49 (2010 est), 286,465 หญิง, อายุ 16–49 (2010 est)
ประชากร ฉกรรจ์: 236,996 ชาย, อายุ 16–49 (2010 est), 245,033 หญิง, อายุ 16–49 (2010 est)
ประชากรวัยถึงขั้น ประจำการทุกปี: 12,795 ชาย (2010 est), 12,443 หญิง (2010 est)
ยอดประจำการ: 1,332 (IISS, 2012) (อันดับที่ 156)
ยอดสำรอง: None
รายจ่าย
งบประมาณ: $US 19.9 million (2015)
อุตสาหกรรม
แหล่งผลิตในประเทศ: None
แหล่งผลิตนอกประเทศ: Donations from foreign governments
บทความที่เกี่ยวข้อง
ประวัติ: ประวัติศาสตร์ทางทหารของติมอร์-เลสเต
ยศ: ยศทหารในกำลังป้องกันติมอร์-เลสเต
กองกำลังป้องกันติมอร์-เลสเต (เตตุน: Forcas Defesa Timor Lorosae, โปรตุเกส: Forças de Defesa de Timor Leste หรือ ฟาลินติล F-FDTL) เป็นองค์กรทางทหารของกันติมอร์-เลสเต. กองกำลังป้องกัน หรือ ฟาลินติล ก่อตั้งขึ้นในเดือน กุมภาพันธ์ ค.ศ. 2001 แบ่งเป็นกองกำลังภาคพื้นดิน 2 กองพันทหารราบ กับ กองทัพเรือ และ นาวิกโยธินพร้อมหน่วยสนับสนุน.
กองกำลังป้องกันในยุคเริ่มต้น ทำหน้าที่ป้องกันติมอร์จากการรุกรานภายนอก. และ รักษาความสงบภายในร่วมกับกองกำลังตำรวจแห่งชาติ (PNTL). โดยประสานความร่วมมือ, which have been exacerbated by poor morale and lack of discipline within the F-FDTL.
การต่อสู้อันรุนแรงทหารที่สนับสนุนรัฐบาลกับทหารฟาลินติลที่ไม่พอใจได้เกิดขึ้นเมื่อเดือนพฤษภาคม 2549 แม้ว่าจะยังไม่มีความชัดเจน แรงจูงใจเบื้องหลังการต่อสู้ คาดว่าจะเป็นการกระจายของกองทุนน้ำมัน และการจัดการไม่ดีของกองทัพและตำรวจติมอร์-เลสเต ซึ่งรวมถึงตำรวจอินโดนีเซียเดิมและกบฏติมอร์เดิม นายกรัฐมนตรีมารี อัลกาตีรี ได้เรียกความรุนแรงนี้ว่าเป็นการรัฐประหาร และได้ยอมรับความช่วยเหลือจากกองทัพจากต่างประเทศหลายชาติ ณ วันที่ 25 พฤษภาคม พ.ศ. 2549 ประเทศออสเตรเลีย โปรตุเกส นิวซีแลนด์ และมาเลเซียได้ส่งทหารมายังติมอร์-เลสเตเพื่อปราบปรามความไม่สงบ
ดูเพิ่ม

ตำรวจติมอร์-เลสเต
แหล่งข้อมูลอื่น

United Nations Integrated Mission in Timor-Leste
ทหารผ่านศึกฟาลินทิล
ประตูทางเข้าศูนย์ฝึกกองกำลังป้องกัน นิโคลู โลบาโต ในเมทินาโล
ทหารบกฟาลินทิล ขณะทำการฝึกทางยุทธวิธี ค.ศ. 2012
เพลงชาติสาธารณรัฐตูวา

| --- | --- |
Мен – тыва мен
เพลงชาติของสาธารณรัฐตูวา ประเทศรัสเซีย
เนื้อร้อง: Okey Shanagash (Bayantsagaan Oohiy)
ทำนอง: Kantomur Saryglar (โอลอนบายาร์ กันโตมีร์)
รับไปใช้: 11 สิงหาคม ค.ศ. 2011
ก่อนหน้า: "ทอรุกตุฆต็อลกัยทังตึม"

ตัวอย่างเสียง
เพลงชาติสาธารณรัฐตูวาไฟล์ ช่วยเหลือ
 
ฉบับบรรเลง
"เมน – ทือวาเมน" (ตูวา: Мен – тыва мен, แม่แบบ:IPA-tyv, แปลว่า ข้าคือชาวตูวา) เป็นเพลงประจำภูมิภาคของสาธารณรัฐตูวา หน่วยองค์ประกอบของประเทศรัสเซีย ประพันธ์ทำนองโดยKantomur Saryglar (มีอีกชื่อว่า โอลอนบายาร์ กันโตมีร์) และเนื้อร้องประพันธ์โดยOkey Shanagash (มีอีกชื่อว่า Bayantsagaan Oohiy) เพลงนี้ได้รับการรับรองอย่างเป็นทางการจาก Great Khural ในวันที่ 11 สิงหาคม ค.ศ. 2011 โดยแทนที่ทอรุกตุฆต็อลกัยทังตึม เพลงประจำภูมิภาคก่อนหน้า
บทร้อง > ภาษาตูวา

| ภาษาตูวา | ปริวรรตเป็นอักษรโรมัน | ถอดเสียงตามสัทอักษรสากล |
| --- | --- | --- |
| Арт–арттың оваазынга  Дажын салып чалбарган  Таңды, Саян ыдыынга  Агын өргээн тыва мен.    Кожумаа:  Мен – тыва мен,  Мөңге харлыг дагның оглу мен.  Мен – тыва мен,  Мөңгүн суглуг чурттуң төлү мен.    Өгбелерим чуртунда  Өлчей тарып иженген,  Өткүт хөөмей ырынга  Өөрүп талаан тыва мен.    Кожумаа    Аймак чоннар бүлези  Акы–дуңма найыралдыг,  Депшилгеже чүткүлдүг  Демниг чурттуг тыва мен.    Кожумаа | Art–arttyñ ovaazynga  Dajyn salyp çalbargan  Tañdy, Sayan ydyynga  Agyn örgeen tyva men.    Kojumaa:  Men – tyva men,  Möñge harlyg dagnyñ oglu men.  Men – tyva men,  Möñgün suglug çurttuñ tölü men.    Ögbelerim çurtunda  Ölçey taryp ijengen,  Ötküt höömei yrynga  Öörüp talaan tyva men.    Kojumaa    Aymak çonnar bülezi  Aky–duñma nayyraldyg,  Depşilgeje çütküldüg  Demnig çurttug tyva men.    Kojumaa | {{IPA|[art‿art.tɯŋ ɔ.ʋa.zɯn.ga |]  [ta.ʑɯn sa.ɫɯp t͡ɕaɫ.par.gan |]  [tʰaŋ.tɯ sa.jan ɯ.tɯːn.ga |]  [a.ɣɯn ɵr.ɡeːn tʰɯ.ʋa men ǁ]    [qɔ.ʑʊ.maː]  [men | tʰɯ.ʋa men |]  [mɵŋ.ge xar.ɫɯɣ taɣ.nɯŋ ɔɣ.ɫʊ men ǁ]  [men | tʰɯ.ʋa men |]  [mɵŋ.gʉn sʊɣ.ɫʊɣ t͡ɕʊrt.tʊŋ tʰɵ.lʉ men ǁ]    [ɵɣ.pe.le.ɾɪm t͡ɕʊr.tʊn.ta |]  [ɵl.d͡ʑej tʰa.ɾɯp ɪ.ʑen.gen |]  [ɵt.kʉt xɵː.mej ɯ.ɾɯn.ga |]  [ɵː.ɾʉp tʰa.ɫaːn tʰɯ.ʋa men ǁ]    [qɔ.ʑʊ.maː]    [aj.maq t͡ɕɔn.nar pʉ.le.zɨ |]  [a.qɯ tʊŋ.ma na.jɯ.ɾaɫ.tɯɣ |]  [tep.ɕɪl.ge.ʑe t͡ɕʉt.kʉl.tʉɣ |]  [tem.nɪɣ t͡ɕʊrt.tʊɣ tʰɯ.ʋa men ǁ]    [qɔ.ʑʊ.maː] |
บทร้อง > คำแปล

| ภาษารัสเซีย | แปลภาษาไทย |
| --- | --- |
Одолев перевал священный,  Поднялся я, тувинец,  Обрел из жизни кочевой   лучшую долю я, тувинец.    Припев:  Я – тувинец,  Сын гор с вечными снегами,  Я – тувинка,  Дочь страны серебряных рек.    Мелодией хоомей и хомуса  Разбудил эхом скалы я, тувинец,  В колыбели младенца качая,  Успокоил его плач я, тувинец.    Припев    С новогодним праздником Шагаа  Весну встречаю я, тувинец,  В летнюю ночь на играх шептался  И нашел судьбу свою я, тувинец.    Припев: ในเส้นทางที่ศักดิ์สิทธิ์ที่สุด  วางหินแล้วสวดมนต์ต่อเบื้องบน  ต่อเขาศักดิ์สิทธิ์แห่ง ตังเดอ, ซายัน  ข้าได้รดน้ำนมสีขาว - ข้าคือขาวตูวา    ประสานเสียง:  ข้า – ข้าคือชาวตูวา  เป็นบุตรของภูผาที่หิมะปกคลุมนิรันดร์กาล  ข้า – ข้าคือชาวตูวา  เป็นบุตรีของสายธารสีเงินของดินแดนแห่งนี้    ในแผ่นดินแม่ของบรรพบุรษ  ปมที่คล้องความผาสุขของประชาชน  เสียงดังกังวานของเพลงฆูมีย์  ข้าได้ลุ่มหลงแล้ว – ข้าคือชาวตูวา    ประสานเสียง    ผู้คนทั้งหลายต่างก็เป็นครอบครัวเดียวกัน  เป็นทั้งพี่น้อง เป็นทั้งเพื่อนตาย  มุ่งมั่นที่จะเดินหน้าต่อไป  ข้าได้รวบรวมดินแดนเป็นหนึ่งเดียว – ข้าคือขาวตูวา    ประสานเสียง
แหล่งข้อมูลอื่น

ฉบับเสียงร้อง เก็บถาวร 2020-12-05 ที่ เวย์แบ็กแมชชีน.
บรมยุคอาร์เคียน

บรมยุคอาร์เคียน (อังกฤษ: Archean) อยู่ระหว่าง 4,000(3,800) ล้านปีมาแล้วถึง 2,500 ล้านปีมาแล้ว เป็นยุคที่มีอากาศเต็มไปด้วยคาร์บอนไดออกไซด์ และอากาศร้อนมาก(อุณหภูมิเฉลี่ยประมาณ 35-36 องศาเซลเซียส บางที่อาจสูงถึง 50 องศาเซลเซียส ออกซิเจนไม่เพียงพอที่จะหายใจแน่นอน(ออกซิเจน 0.2%) ในยุคนี้สโทรมาโทไลต์เป็นจุดเด่น(สาหร่ายสีเขียวแกมนำเงิน)ซึ่งทำให้เกิดออกซิเจนในเวลาต่อมา
เวนิส

| เวนิส Venezia Venesia หรือ Venexia |
| --- | --- |
เทศบาล
เทศบาลเวนิส
ทัศนียภาพของเวนิส: at the top left is the Piazza San Marco, followed by a view of the city, then the Grand Canal, and (smaller) the interior of La Fenice and, finally, the Island of San Giorgio Maggiore
   ธง ตราอาร์ม
แผนที่แสดงที่ตั้งของเวนิส 
ประเทศ: อิตาลี
แคว้น: เวเนโต
จังหวัด: นครบาลเวนิส
Frazioni: Chirignago, Favaro Veneto, Mestre, Marghera, Murano, Burano, Giudecca, Lido, Zelarino
การปกครอง
 • นายกเทศมนตรี: Luigi Brugnaro (independent)
พื้นที่
 • ทั้งหมด: 414.57 ตร.กม. (160.07 ตร.ไมล์)
ความสูง: 1 เมตร (3 ฟุต)
ประชากร (2014)
 • ทั้งหมด: 264,579 คน
 • ความหนาแน่น: 640 คน/ตร.กม. (1,700 คน/ตร.ไมล์)
เดมะนิม: เวเนเชียน
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสไปรษณีย์: 30100
รหัสเขตโทรศัพท์: 041
นักบุญองค์อุปถัมภ์: มาระโกผู้นิพนธ์พระวรสาร
วันสมโภชนักบุญ: 25 เมษายน
เว็บไซต์: เว็บไซต์ทางการ
| เวนิสและแอ่งน้ำ * |
| --- | --- |
  แหล่งมรดกโลกโดยยูเนสโก

ประเทศ: อิตาลี
ภูมิภาค **: ยุโรปและอเมริกาเหนือ
ประเภท: ทางวัฒนธรรม
เกณฑ์พิจารณา: i, ii, iii, iv, v, vi
อ้างอิง: 394
ประวัติการขึ้นทะเบียน
ขึ้นทะเบียน: ค.ศ. 1987 (คณะกรรมการสมัยที่ 11)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
เวนิส (อังกฤษ: Venice; /ˈvɛnɪs/ veh-niss) หรือ เวเน็ตเซีย (อิตาลี: Venezia; [veˈnɛttsja] ( ฟังเสียง); เวเนโต: Venesia หรือ Venexia)  เป็นเมืองหลักของแคว้นเวเนโต ประเทศอิตาลี มีประชากร 271,663 คน (ข้อมูลวันที่ 1 มกราคม 2547) เมืองเวนิสได้รับฉายาว่า ราชินีแห่งทะเลเอเดรียติก (Queen of the Adriatic), เมืองแห่งสายน้ำ (City of Water), เมืองแห่งสะพาน (City of Bridges) และเมืองแห่งแสงสว่าง (The City of Light)
เมืองเวนิสถูกสร้างขึ้นจากการเชื่อมเกาะเล็ก ๆ จำนวนมากเข้าด้วยกันในบริเวณทะเลสาบเวนิเทีย ซึ่งเป็นส่วนหนึ่งของทะเลเอเดรียติก ในภาคเหนือของประเทศอิตาลี ทะเลสาบน้ำเค็มนี้ตั้งอยู่บริเวณชายฝั่งระหว่างปากแม่น้ำโปกับแม่น้ำปลาวี มีผู้อยู่อาศัยโดยประมาณ 272,000 คน ซึ่งนับรวมหมดทั้งเวนิส โดยมี 62,000 คนในบริเวณเมืองเก่า 176,000 คนในแตร์ราแฟร์มา (Terraferma) และ 31,000 คนในเกาะอื่น ๆ ในทะเลสาบ
ในอดีตเวนิสเคยเป็นเมืองหลวงของสาธารณรัฐเวนิสเป็นเวลาเกือบหนึ่งพันปี ตั้งแต่ ค.ศ. 810 ถึง ค.ศ. 1797 เป็นมหาอำนาจทางการเงินและการเดินเรือที่สำคัญในช่วงยุคกลางและยุคเรอเนซองส์ เป็นศูนย์กลางการค้าที่สำคัญโดยเฉพาะผ้าไหม ธัญพืช และเครื่องเทศและงานศิลปะตั้งแต่ศตวรรษที่ 13 ถึงปลายศตวรรษที่ 17 นครรัฐเวนิสถือได้ว่าเป็นศูนย์กลางทางการเงินระหว่างประเทศที่แท้จริงแห่งแรก เกิดขึ้นในศตวรรษที่ 9 และมีความโดดเด่นมากที่สุดในศตวรรษที่ 14 ทำให้เวนิสเป็นเมืองที่ร่ำรวยตลอดในช่วงเวลาส่วนใหญ่ของประวัติศาสตร์อันยาวนาน
ภูมิอากาศ

เวนิสมีสภาพอากาศค่อนข้างเย็นเพราะอยู่ทางตอนเหนือของประเทศอิตาลี มีปริมาณน้ำฝนคงที่ตลอดทั้งปี ในฤดูร้อนจะอากาศจะค่อนข้างร้อน อุณหภูมิเฉลี่ย 21-26 องศาเซลเซียส บางวันอาจสูงถึง 30 องศาเซลเซียส ในฤดูหนาวอากาศจะหนาวเย็นอุณหภูมิเฉลี่ย 2-8 องศาเซลเซียส บางครั้งอาจจะต่ำกว่าจุดเยือกแข็ง
| ข้อมูลภูมิอากาศของเวนิส (ค> ศ. 1971–2000).เดือน | ข้อมูลภูมิอากาศของเวนิส (ค> ศ. 1971–2000).ม.ค. | ข้อมูลภูมิอากาศของเวนิส (ค> ศ. 1971–2000).ก.พ. | ข้อมูลภูมิอากาศของเวนิส (ค> ศ. 1971–2000).มี.ค. | ข้อมูลภูมิอากาศของเวนิส (ค> ศ. 1971–2000).เม.ย. | ข้อมูลภูมิอากาศของเวนิส (ค> ศ. 1971–2000).พ.ค. | ข้อมูลภูมิอากาศของเวนิส (ค> ศ. 1971–2000).มิ.ย. | ข้อมูลภูมิอากาศของเวนิส (ค> ศ. 1971–2000).ก.ค. | ข้อมูลภูมิอากาศของเวนิส (ค> ศ. 1971–2000).ส.ค. | ข้อมูลภูมิอากาศของเวนิส (ค> ศ. 1971–2000).ก.ย. | ข้อมูลภูมิอากาศของเวนิส (ค> ศ. 1971–2000).ต.ค. | ข้อมูลภูมิอากาศของเวนิส (ค> ศ. 1971–2000).พ.ย. | ข้อมูลภูมิอากาศของเวนิส (ค> ศ. 1971–2000).ธ.ค. | ข้อมูลภูมิอากาศของเวนิส (ค> ศ. 1971–2000).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 6.6 (43.9) | 8.6 (47.5) | 12.5 (54.5) | 16.1 (61) | 21.5 (70.7) | 24.9 (76.8) | 27.7 (81.9) | 27.5 (81.5) | 23.5 (74.3) | 18.0 (64.4) | 11.6 (52.9) | 7.4 (45.3) | 17.2 (63) |
| อุณหภูมิเฉลี่ยแต่ละวัน °C (°F) | 3.3 (37.9) | 4.7 (40.5) | 8.3 (46.9) | 12.0 (53.6) | 17.1 (62.8) | 20.5 (68.9) | 23.0 (73.4) | 22.6 (72.7) | 18.9 (66) | 13.8 (56.8) | 7.8 (46) | 4.0 (39.2) | 13.0 (55.4) |
| อุณหภูมิต่ำสุดเฉลี่ย  °C (°F) | −0.1 (31.8) | 0.8 (33.4) | 4.1 (39.4) | 7.8 (46) | 12.7 (54.9) | 16.1 (61) | 18.3 (64.9) | 17.7 (63.9) | 14.3 (57.7) | 9.6 (49.3) | 4.0 (39.2) | 0.6 (33.1) | 8.8 (47.8) |
| หยาดน้ำฟ้า มม (นิ้ว) | 47.0 (1.85) | 48.3 (1.902) | 48.8 (1.921) | 70.0 (2.756) | 66.0 (2.598) | 78.0 (3.071) | 63.9 (2.516) | 64.8 (2.551) | 72.0 (2.835) | 73.5 (2.894) | 65.5 (2.579) | 50.6 (1.992) | 748.4 (29.465) |
| ความชื้นร้อยละ | 81 | 77 | 75 | 75 | 73 | 74 | 71 | 72 | 75 | 77 | 79 | 81 | 75.8 |
| วันที่มีหยาดน้ำฟ้าโดยเฉลี่ย (≥ 1.0 mm) | 6.0 | 5.2 | 5.7 | 8.3 | 8.2 | 8.6 | 5.9 | 6.1 | 5.9 | 6.7 | 5.8 | 5.9 | 78.3 |
| จำนวนชั่วโมงที่มีแดด | 80.6 | 107.4 | 142.6 | 174.0 | 229.4 | 243.0 | 288.3 | 257.3 | 198.0 | 151.9 | 87.0 | 77.5 | 2,037.0 |
แหล่งที่มา: MeteoAM (sun and humidity 1961–1990)
บรมยุคโพรเทอโรโซอิก

บรมยุคโพรเทอโรโซอิก (อังกฤษ: Proterozoic) คือช่วงเวลาหนึ่งทางธรณีกาล อยู่ระหว่าง 2,500 ล้านปีมาแล้วถึง 542 ล้านปีมาแล้ว ยุคนี้เป็นยุคที่โพรแคริโอตเริ่มพัฒนามาเป็นยูแคริโอต และสัตว์หลายเซลล์ ในช่วงยุคคาลิมเมียนหรือประมาณ 1,600-1,400 ล้านปีมาแล้ว บรมยุคนี้นับตั้งแต่ ออกซิเจนอีเวนท์ จากสโทรมาโทไลต์ เมื่อต้นยุคไซดีเรียนซึ่งทำให้เกิดสนิมมากมาย เพราะออกซิเจนที่มากขึ้น ทำให้ไปออกซิไดซ์กับธาตุเหล็กในทะเล จึงทำให้เกิดทะเลสนิมขึ้น
บทบาททางเพศ

ชายและหญิงในอาชีพที่ไม่ได้เป็นไปตามบทบาททางเพศที่สังคมคาดหวัง จากบนซ้ายไปล่างขวา หรือ บนลงล่าง(ในมือถือ) - หมอตำแยชายในออสโล นอร์เวย์, ตำรวจหญิงในอัฟกานิสถาน, หญิงก่อสร้างในหมู่เกาะโซโลมอน และครูอนุบาลชายในโคโลราโดกำลังเล่นอูคูเลเล่
บทบาททางเพศ (อังกฤษ: gender role หรือ sex role) คือบทบาททางสังคม ครอบคลุมทั้งพฤติกรรมและทัศนคติของแต่ละคนที่เชื่อว่าเหมาะสม เป็นที่ยอมรับและน่าชื่นชมโดยใช้เพศสภาพเป็นตัวกำหนด บทบาททางเพศนั้นเน้นแนวคิดของความเป็นผู้หญิงและความเป็นผู้ชาย แม้ว่าจะมีข้อยกเว้นและรูปแบบหลากหลาย ซึ่งอาจแตกต่างไปแล้วแต่วัฒนธรรม
หลายกลุ่มโดยเฉพาะกลุ่มเคลื่อนไหวสิทธิสตรีพยายามเปลี่ยนแปลงบทบาททางเพศนี้ที่พวกเขาเชื่อว่าเป็นการกดขี่หรือไม่ถูกต้อง
ประวัติ

องค์การอนามัยโลกอธิบายความหมายของบทบาททางเพศไว้ว่า เป็นบทบาทที่สังคมกำหนดไว้ว่าเป็นพฤติกกรม การกระทำ และคุณลักษณะที่เหมาะสมกับผู้ชายและผู้หญิง อย่างไรก็ตามยังมีการโต้เถียงกันอยู่ว่าบทบาททางเพศนั้น สังคมเป็นผู้กำหนดมากน้อยแค่ไหนและบทบาทที่สังคมกำหนดนั้นเด็ดขาดหรือเปลี่ยนแปลงได้ เพราะฉะนั้นคำนิยามที่แท้จริงของบทบาททางเพศนั้นยากที่จะอธิบาย
ผู้หญิงไม่มีสิทธิ์ในการออกคะแนนเสียงเลือกตั้งในหลายประเทศในโลกจนกระทั่งศตวรรษที่ 19 หรือ 20 และยังมีหญิงบางส่วนที่ยังไม่มีสิทธิ์จนเข้าศตวรรษที่ 21 ผู้หญิงทั่วโลกยังไม่ได้รับการปกป้องหรืออิสรภาพภายใต้กฎหมาย และผู้ชายที่ถูกมองว่าเป็นคนหาเลี้ยงครอบครัว มักไม่ได้ลาพักเมื่อลูกคลอด(Paternity leave)
อย่างไรก็ตามบทบาททางเพศบางอย่างก็มีผลทางบวกและการไม่มีบทบาททางเพศเหล่านี้อาจเป็นเรื่องยาก  แม้บทบาททางเพศอาจถูกใช้เป็นค่านิยมทางเพศที่ไม่ดี บางครั้งก็เป็นประโยชน์ในการกำหนดและตรวจสอบพฤติกรรมที่เป็นที่ยอมรับของสังคม ยิ่งไปกว่านั้นการเติมเต็มบทบาททางเพศนี้ก็เกี่ยวโยงกับการมีความภูมิใจในตนที่มากขึ้นและในทางกลับกัน
บรรษัทเงินทุนระหว่างประเทศ

| --- | --- |
โลโก
อาคารสำนักงานใหญ่ของ IFC ออกแบบโดยไมเคิล เกรฟส์
ก่อตั้ง: 20 กรกฎาคม 1956; 68 ปีก่อน (1956-07-20)
ประเภท: สถาบันการศึกษาการพัฒนาทางการเงิน
สถานะตามกฎหมาย: ข้อตกลง
วัตถุประสงค์: พัฒนาภาคเอกชน, การลดความยากจน
สํานักงานใหญ่: วอชิงตันดีซี, สหรัฐ
สมาชิก  : 186 ประเทศ
ผู้อำนวยการ: Makhtar Diop
องค์กรปกครอง: กลุ่มธนาคารโลก
เว็บไซต์: ifc.org
บรรษัทเงินทุนระหว่างประเทศ (อังกฤษ: International Finance Corporation: IFC) เป็นสถาบันการเงินระหว่างประเทศที่ให้บริการ ด้านการลงทุน การให้คำปรึกษา และการจัดการสินทรัพย์ เพื่อส่งเสริมการพัฒนาภาคเอกชน ใน ประเทศกำลังพัฒนา IFC เป็นสมาชิกของกลุ่มธนาคารโลก และมีสำนักงานใหญ่ในกรุงวอชิงตัน ดี.ซี. ในสหรัฐ
บรรษัทก่อตั้งขึ้นเมื่อ ค.ศ. 1956 ในฐานะหน่วยงานภาคเอกชนของกลุ่มธนาคารโลก เพื่อพัฒนาเศรษฐกิจให้ก้าวหน้าโดยการลงทุนในโครงการที่แสวงหาผลกำไรและเชิงพาณิชย์เพื่อ ลดความยากจนและส่งเสริมการพัฒนา เป้าหมายที่ระบุไว้ของ IFC คือการสร้างโอกาสให้ผู้คนหลุดพ้นจากความยากจนและบรรลุมาตรฐานการครองชีพที่ดีขึ้น โดยการระดมทรัพยากรทางการเงินให้กับองค์กรเอกชน ส่งเสริมตลาดที่เข้าถึงได้และแข่งขันได้ สนับสนุนธุรกิจและหน่วยงานภาคเอกชนอื่น ๆ ตลอดจนสร้างงานและส่งมอบบริการที่จำเป็นแก่ผู้ซึ่งยากจนข้นแค้นหรือกลุ่มเปราะบาง
ตั้งแต่ปี 2009 เป็นต้นมา IFC ได้มุ่งเน้นไปที่ชุดเป้าหมายการพัฒนาที่โครงการต่าง ๆ ตามเป้าหมาย โดยเป้าหมายของบริษัทคือการเพิ่มโอกาส ทางการเกษตรที่ยั่งยืน พัฒนาบริการสุขภาพ และการศึกษา เพิ่มการเข้าถึงทางการเงินสำหรับลูกค้าระบบการเงินในระดับจุลภาค และธุรกิจ พัฒนาโครงสร้างพื้นฐาน ช่วยให้ธุรกิจขนาดเล็กเพิ่มรายได้ และลงทุนในสุขภาพภูมิอากาศ
บรอว์น จีพี

| บรอว์น จีพี  |
| --- | --- |

ที่ตั้ง: แบรคลีย์,นอร์ทแธมป์ตันเชียร์,สหราชอาณาจักร
ชื่อเต็ม: บรอว์น จีพี ฟอร์มูล่าวัน ทีม
ผู้ก่อตั้ง: รอสส์ บรอว์น
ทีมงาน: รอสส์ บรอว์น
นักขับ:  เจนสัน บัตตัน  รูเบนส์ บาร์ริเคลโล
ชื่อก่อนหน้า: ฮอนด้า เรซซิง เอฟวัน ทีม
ชื่อต่อมา: เมอร์เซเดส-เบนซ์ เปโตรนาส กรังด์ปรีซ์ ทีม
ข้มูลในการชิงแชมป์โลกฟอร์มูล่าวัน
เครื่องยนต์: เมอร์เซเดส-เบนซ์ เอฟโอ 108W
สนามแรก: 2009 ออสเตรเลียน กรังด์ปรีซ์
แข่งขันทั้งสิ้น: 17 สนาม
โพเดียม: 15 สนาม
ชนะ: 8 สนาม
สนามสุดท้าย: 2009 อาบู ดาบี กรังด์ปรีซ์
ด ค ก
โลโกของทีม บรอว์น จีพี
บรอว์น จีพี (อังกฤษ: Brawn GP) เป็นชื่อของอดีตทีมแข่งรถ ฟอร์มูลาวัน ที่ก่อตั้งโดย รอสส์ บรอว์น อดีตหัวหน้าทีมช่างของ สคูเดเรีย เฟอร์รารี่ เมื่อปี ค.ศ. 2009 ภายหลังจากที่บรอว์นได้เข้าไปซื้อกิจการของทีมฮอนด้าที่ยุติการทำทีมไป
โดยเมื่อจบฤดูกาล 2009 ทางทีมสามารถคว้าแชมป์ทั้งในประเภทผู้สร้างและประเภทนักแข่งคือ เจนสัน บัตตัน นักแข่งมือ 1 ของทีมแต่แล้วบรอว์นก็ประกาศว่าได้ขายทีมให้กับเมอร์เซเดสแล้วพร้อมกับเปลี่ยนชื่อเป็น เมอร์เซเดส จีพี
อำเภอเมืองแม่ฮ่องสอน

| อำเภอเมืองแม่ฮ่องสอน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Mueang Mae Hong Son
จากซ้ายไปขวา:  วัดพระธาตุดอยกองมู (วัดปลายดอย)  ปางอุ๋ง  น้ำตกผาเสื่อ ในอุทยานแห่งชาติถ้ำปลา–น้ำตกผาเสื่อ  ถ้ำปลา  วัดจองคำ(ซ้ายหลัง) และวัดจองกลาง (ขวาหน้า) 
คำขวัญ: หนาวสุดหนาว พันเขาเคล้าทะเลหมอก งามล้ำถ้ำปลาน่ามอง ปางตองครองสง่าคู่พระบารมี
แผนที่จังหวัดแม่ฮ่องสอน เน้นอำเภอเมืองแม่ฮ่องสอน
พิกัด: 19°18′14″N 97°58′38″E﻿ / ﻿19.30389°N 97.97722°E﻿ / 19.30389; 97.97722
ประเทศ:  ไทย
จังหวัด: แม่ฮ่องสอน
พื้นที่
 • ทั้งหมด: 2,483.1 ตร.กม. (958.7 ตร.ไมล์)
ประชากร (2565)
 • ทั้งหมด: 63,717 คน
 • ความหนาแน่น: 25.66 คน/ตร.กม. (66.5 คน/ตร.ไมล์)
รหัสไปรษณีย์ : 58000
รหัสภูมิศาสตร์: 5801
ที่ตั้งที่ว่าการ: ที่ว่าการอำเภอเมืองแม่ฮ่องสอน ถนนปางล้อนิคม ตำบลจองคำ อำเภอเมืองแม่ฮ่องสอน จังหวัดแม่ฮ่องสอน 58000
 ส่วนหนึ่งของสารานุกรมประเทศไทย
เมืองแม่ฮ่องสอน (ไทยถิ่นเหนือ: ; ไทใหญ่: မိူင်းမႄႈႁွင်ႈသွၼ်) เป็นหนึ่งในอำเภอของจังหวัดแม่ฮ่องสอน เป็นที่ตั้งของศาลากลางจังหวัด ท่าอากาศยานแม่ฮ่องสอน และศูนย์ราชการของจังหวัด
ท่าอากาศยานแม่ฮ่องสอน
ที่ตั้งและอาณาเขต

อำเภอเมืองแม่ฮ่องสอนตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับรัฐฉาน (ประเทศพม่า) และอำเภอปางมะผ้า
ทิศตะวันออก ติดต่อกับอำเภอปางมะผ้า อำเภอปาย และอำเภอกัลยาณิวัฒนา อำเภอแม่แจ่ม (จังหวัดเชียงใหม่)
ทิศใต้ ติดต่อกับอำเภอแม่แจ่ม (จังหวัดเชียงใหม่) และอำเภอขุนยวม
ทิศตะวันตก ติดต่อกับรัฐกะยา (ประเทศพม่า)
การแบ่งเขตการปกครอง > การปกครองส่วนภูมิภาค

อำเภอเมืองแม่ฮ่องสอนแบ่งพื้นที่การปกครองออกเป็น 7 ตำบล 70 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | จองคำ | Chong Kham | – | 7,054 |
| 2. | ห้วยโป่ง | Huai Pong | 15 | 7,611 |
| 3. | ผาบ่อง | Pha Bong | 12 | 10,541 |
| 4. | ปางหมู | Pang Mu | 13 | 20,624 |
| 5. | หมอกจำแป่ | Mok Champae | 9 | 8,911 |
| 6. | ห้วยผา | Huai Pha | 8 | 6,102 |
| 7. | ห้วยปูลิง | Huai Pu Ling | 11 | 2,874 |